**Marion Lucy Mahony Griffin** (født 14. februar 1871 i Chicago, død 10. august 1961 samme sted) var en amerikansk arkitekt, kunstner og antroposof.

#### Utdannelse

I 1890 startet Mahony Griffin å studere ved MIT i Boston. Hun er den andre kvinnen i MIT sin historie som uteksaminerte med en arkitektutdanning. Hun er den første kvinnen i Illinois og i USA som fikk lisens til å praktisere som arkitekt.

#### Samarbeid

Mahony Griffin jobbet sammen med arkitekten Frank Lloyd Wright mellom 1895 og 1909. Hennes mest kjente arbeid fra denne perioden er tegningene som er en del av Lloyd Wrights portfolio "Ausgefürthe Bauten un Entwürfe". En viktig årsak til porteføljens suksess er Mahony Griffins distinkte tegneteknikk og -stil.

Hun samarbeidet nært med sin mann, arkitekten og byplanleggeren Walter Burley Griffin. Griffin er kjent for å ha planlagt den australske hovedstaden Canberra, et prosjekt han utviklet sammen med Marion Mahony Griffin. Sammen stod de bak utkastene til 350 bygninger, landskaps- og bygestaltningsprosjekter i USA, Australia og India. Etter at ekteparet flyttet til Australia i 1914, da hennes mann hadde vunnet konkurransen om å planlegge den nye hovedstaden der, tegnet Marion Mahony Griffin en rekke bygninger i Melbourne og Sydney. 

I 1919 grunnla ekteparet *Greater Sydney Development Association* og kjøpte et stort landområde for å utvikle et idyllisk boligmiljø i en arkitekturstil som var tilpasset de naturlige omgivelsene. Under dette arbeidet stiftet ekteparet Griffin i 1926 bekjentskap med teosofien, og etter hvert antroposofien. I 1930 ble Marion Mahony Griffin medlem av Anthroposophische Gesellschaft og hennes mann sluttet seg til året etter. Takket være kontakter i det antroposofiske miljøet fikk de oppdraget om å bygge det nye universitetsbiblioteket i den indiske byen Lakhnau. 11. februar 1937 døde Walter Burley Griffin etter et fall fra et stillas, og Marion Mahony Griffin fullførte prosjektet. Deretter stengte hun kontoret i India og overlot prosjektet i Australia til samarbeidspartneren Eric Nicholls. I 1939 reiste hun tilbake til Chicago, hvor hun jobbet med flere prosjekter og utgav memoarboken *The Magic of America.*

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Griffin, Marion (Lucy) Mahony [née Mahony], oppført som Marion (Lucy) Mahony [née Mahony] Griffin[Hentet fra Wikidata]
3. 1 2   Find a Grave, oppført som Marion Lucy Mahony, Find a Grave 6819516, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w6qc03bv, besøkt 9. oktober 2017[Hentet fra Wikidata]
5. 1 2   Union List of Artist Names, ULAN 500031309, utgitt 11. mai 2018, besøkt 21. mai 2021[Hentet fra Wikidata]
6. ↑  Elizabeth Birmingham (2006). «The Case of Marion Mahony Griffin and the Gendered Nature of Discourse in Architectural History». *Women's Studies* (35): 89–90.
7. ↑  Elisabeth Birmingham (2006). «The Case of Marion Mahony Griffin and the Gendered Nature of Discourse in Architectural History». *Women's Studies* (35): 87–123.

Eksterne lenker
---------------

* (en) Marion Mahony Griffin – kategori av bilder, video eller lyd på Commons Rediger på Wikidata
* (en) Marion Mahony Griffin hos American National Biography Rediger på Wikidata

  


|  |  |
| --- | --- |
| Oppslagsverk/autoritetsdata | Australian Dictionary of Biography **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NLA
 |